钦定古今图书集成/明伦汇编/宫闱典/第038卷 > 道宗萧皇后
## 钦定古今图书集成/明伦汇编/宫闱典/第038卷 > 道宗萧皇后

按《辽史后妃传》：“道宗宣懿皇后萧氏，小字观音，钦哀
皇后弟枢密使惠之女。姿容冠绝，工诗，善谈论，自制
歌词，尤善琵琶。重熙中，帝王燕赵，纳为妃。清宁初，立
为懿德皇后。皇太叔重元妻，以艳冶自矜。后见之，戒
曰：‘为贵家妇，何必如此’。后生太子濬，有专房宠，好音
乐，伶官赵惟一得侍左右。太康初，宫婢单登、教坊朱”
顶鹤诬后与惟一私，枢密使耶律乙辛以闻。诏乙辛
与张孝杰劾状，因而实之。族诛惟一，赐后自尽，归其
尸于家。乾统初，追谥宣懿皇后，合葬庆陵。